Kaper breek been toe hy probeer vlug | Maroela Media
Die verdagte het tussen Boom- en Venterstraat, in ŉ vier meter diep duiksloot in Paul Krugerstraat gespring, kort nadat vier mans Maandagoggend ŉ afleweringswa, wat sigarette vervoer het, na bewering gekaap het.
Jacques Pretorius, ŉ woordvoerder van Fidelity-sekuriteit, het aan die koerant gesê die verdagtes het die bestuurder agterin die voertuig ingeboender. “Twee van die verdagtes het in die afleweringswa geklim, terwyl die ander twee hulle wou agtervolg,” het Pretorius gesê.
“Twee van ons wagte het opgemerk dat die afleweringswa gekaap word en het te voet op die twee verdagtes afgestorm. Een van die verdagtes is in hegtenis geneem, en een het in die sloot gespring. Die ander twee kon daarin slaag om te ontsnap.”
Volgens Pretorius is die man wat in die sloot gespring het ŉ berugte rower en kaper in die gebied.
Roggel · 6 jare gelede
Hou van die tipe berigte!!